CELEX: C2005/229/23
Language: sk
Date: 2005-09-17 00:00:00
Title: Rozsudok Súdu prvého stupňa z 13. júla 2005 vo veci T-260/97, Camar Srl proti Rade Európskej únie a Komisii Európskych spoločenstiev (Spoločná organizácia trhu — Banány — Režim dovozu — Mimozmluvná zodpovednosť Spoločenstva — Ohodnotenie škody)

17.9.2005   
            
            
               SK
            
            
               Úradný vestník Európskej únie
            
            
               C 229/12
            
         
      ROZSUDOK SÚDU PRVÉHO STUPŇA
   
   z 13. júla 2005
   vo veci T-260/97, Camar Srl proti Rade Európskej únie a Komisii Európskych spoločenstiev (1)
   
   (Spoločná organizácia trhu - Banány - Režim dovozu - Mimozmluvná zodpovednosť Spoločenstva - Ohodnotenie škody)
   (2005/C 229/23)
   Jazyk konania: taliančina
   Vo veci T-260/97, Camar Srl, so sídlom vo Florencii (Taliansko), v zastúpení: W. Viscardini Donà, M. Paolin a S. Donà, advokáti, ktorí si zvolili adresu na doručovanie v Luxemburgu, proti Rade Európskej únie (splnomocnení zástupcovia: pôvodne J. P. Hix a A. Tanca, neskôr J. P. Hix a F. Ruggeri Laderchi, ktorí si zvolili adresu na doručovanie v Luxemburgu) a Komisii Európskych spoločenstiev (splnomocnení zástupcovia: H. van Vliet, neskôr C. Van der Hauwaert a L. Visaggio, za právnej pomoci A. Dal Ferro, advokát, ktorí si zvolili adresu na doručovanie v Luxemburgu), ktoré v konaní podporuje Francúzska republika (splnomocnené zástupkyne: K. Rispal-Bellanger a C. Vasak, ktoré si zvolili adresu na doručovanie v Luxemburgu), ktorej predmetom je určenie výšky škody, ktorú je Komisia povinná zaplatiť žalobcovi v nadväznosti na zrušenie rozhodnutia Komisie zo 17. júla 1997 týkajúceho sa zamietnutia návrhu na prechodné opatrenia, podaného žalobcom na základe článku 30 nariadenia Rady (EHS) č. 404/93 Rady z 13. februára 1993 o spoločnej organizácii trhu s banánmi (Ú. v. ES L 47, s. 1) ) medzitýmnym rozsudkom Súdu prvého stupňa z 8. júna 2000, Camar a Tico/Komisia a Rada (T-79/96, T-260/97 a T-117/98, Zb. s. II-2193), Súd prvého stupňa (štvrtá komora), v zložení: predseda komory H. Legal, sudcovia P. Mengozzi a I. Wiszniewska-Białecka, tajomník: J. Palacio González, hlavný referent, vyhlásil 13. júla 2005 rozsudok, ktorého výrok znie:
   
               1)
            
            
               Komisia je povinná uhradiť žalobcovi náhradu škody 5 024 192 EUR.
            
         
               2)
            
            
               Táto náhrada škody bude upravená v súlade s kritériami definovanými v bodoch 139 až 141 a 145 tohto rozsudku.
            
         
               3)
            
            
               Náhrada škody, po úprave, bude zvýšená o úroky z omeškania od vyhlásenia tohto rozsudku až do úplného zaplatenia. Uplatní sa úroková sadzba vypočítaná na základe sadzby stanovenej Európskou centrálnou bankou pre hlavné refinančné operácie, uplatniteľná pre dané obdobie, zvýšená o dva body.
            
         
               4)
            
            
               Komisia je povinná zaplatiť 90 % trov konania súvisiacich s touto fázou konania nasledujúcou po rozsudku Súdu prvého stupňa z 8. júna 2000, Camar a Tico/Komisia a Rada (T-79/96, T-260/97 a T-117/98, Zb. s. II-2193).
            
         
               5)
            
            
               Rada je povinná zaplatiť 10 % trov konania súvisiacich s touto fázou konania nasledujúcou po rozsudku Súdu prvého stupňa z 8. júna 2000, Camar a Tico/Komisia a Rada (T-79/96, T-260/97 a T-117/98, Zb. s. II-2193).
            
         
               6)
            
            
               Francúzska republika znáša svoje vlastné trovy konania.
            
         
      (1)  Ú. v. ES C 357, 22.11.1997.